เอสซีจี อ่วมยอดขายดิ่งวูบ กำลังซื้อในประเทศชะลอตัวคาดทั้งปีติดลบ 3-5%
นายรุ่งโรจน์ รังสิโยภาส กรรมการผู้จัดการใหญ่ บริษัท ปูนซิเมนต์ไทย จำกัด (มหาชน) หรือเอสซีจี เปิดเผยว่า ผลประกอบการในรอบ 9 เดือนแรกของปีนี้ (ม.ค.-ก.ย.) เอสซีจีมีรายได้จากการขาย 323,829 ล้านบาท ลดลง 3% เมื่อเทียบกับช่วงเดียวกันของปีที่ผ่านมา สาเหตุหลักมาจากความต้องการปูนซีเมนต์ ในประเทศชะลอตัว โดยยอดขายปูน 9 เดือนแรก ติดลบ 1% และคาดว่ายอดขายในไตรมาส 4 ก็จะติดลบเช่นกัน สอดคล้องภาพรวมความต้องการใช้ในประเทศคาดว่าตลอดทั้งปีนี้ จะติดลบ 2-3% โดยปีที่ผ่านมาไทยมีความต้องการใช้ปูน 40 ล้านตัน,นอกจากนี้ ยอดขายที่ลดลงยังมาจากราคาขายสินค้าเคมีภัณฑ์ ที่ปรับลงตามทิศทางราคาน้ำมันดิบในตลาดโลก และเป็นช่วงฤดูฝนทำให้เป็นอุปสรรคต่อการก่อสร้าง ทำให้บรรยากาศการใช้จ่ายในประเทศชะลอตัว รวมทั้งยังมีการปิดปรับปรุงโรงงานโอเลฟิน ที่ จ.ระยอง 40 วัน ทำให้กำลังการผลิตรวมไตรมาส 4 ลดลง 3-5%,ภาวะเศรษฐกิจที่ยังทรงตัว เอสซีจีได้ประเมินภาพรวมยอดขายทุกผลิตภัณฑ์ในเครือ ตลอดทั้งปีนี้จะติดลบ 3-5% แต่ก็ต้องติดตามแนวโน้มการลงทุนภาคเอกชน และการลงทุนโครงสร้างพื้นฐานของภาครัฐว่าจะมีอัตราขยายตัวเพิ่มขึ้นหรือไม่,สำหรับงบลงทุน 2559 ในระหว่าง 9 เดือนแรกของปีนี้ เอสซีจีได้ใช้เงินลงทุนรวม 26,000 ล้านบาท จากงบลงทุนปีนี้ที่ตั้งไว้ 50,000 ล้านบาท เนื่องจากมีโครงการคาบเกี่ยวที่ต้องเลื่อนการลงทุนออกไปจากกำหนดเดิม 3-4 เดือน ทำให้งบลงทุนที่ยังไม่ได้ลงทุนจริงต้องเลื่อนออกไปใช้ในไตรมาส 1 ปีหน้าแทน และทำให้งบการลงทุนช่วง 2 ปี รวม 80,000-100,000 ล้านบาท โดยโครงการที่สำคัญๆ จะมีความชัดเจนในการลงทุนภายในปีนี้,เศรษฐกิจทั้งในและต่างประเทศที่ยังไม่นิ่ง ทำให้เอสซีจี แม้ว่าจะยังคงเดินหน้าลงทุน แต่ก็ต้องปรับตัวต่อเนื่อง อาทิ การลงทุนในต่างประเทศ โดยเฉพาะประเทศในกลุ่มอาเซียน โดยปี 2560 จะมีการเดินเครื่องการผลิตจากหลายๆ โรงงาน ทั้งปูนซีเมนต์และบรรจุภัณฑ์ ในประเทศพม่า ลาว เวียดนาม รวมทั้งจะเน้นทำตลาดการส่งออกปูนซีเมนต์และวัสดุก่อสร้างให้มากขึ้น จากปัจจุบันมีสัดส่วน 27% ของยอดขายโดยรวม คิดเป็น 86,821 ล้านบาท.
ผลประกอบการในรอบ 9 เดือนแรกของปีนี้ (ม.ค.-ก.ย.) เอสซีจีมีรายได้จากการขาย 323,829 ล้านบาท ลดลง 3% เมื่อเทียบกับช่วงเดียวกันของปีที่ผ่านมา สาเหตุหลักมาจากความต้องการปูนซีเมนต์ ในประเทศชะลอตัว โดยยอดขายปูน 9 เดือนแรก ติดลบ 1% 
ข่าวเศรษฐกิจ,รุ่งโรจน์ รังสิโยภาส,ปูนซิเมนต์ไทย,เอสซีจี,กำลังซื้อในประเทศชะลอตัว